b'\n_START_ARTICLE_\nHalvveis til himmelen\n_START_SECTION_\nInnspillingsfakta\n_START_PARAGRAPH_\nDen ble spilt inn i desember 1930\xe2\x80\x93januar 1931 i Les Studios Paramount i Joinville-le-Pont i Val-de-Marne i Frankrike.\n_START_SECTION_\nHandling\n_START_PARAGRAPH_\nMona er medlem av en gruppe p\xc3\xa5 tre personer som utf\xc3\xb8rer et trapesnummer p\xc3\xa5 et stort sirkus i n\xc3\xa6rheten av Chicago. De to andre er Nick Pogli og Tony. Sistnevnte gj\xc3\xb8r de store lufthoppene. Ettersom det later til at Mona foretrekker Tony blir Nick rammet av en sterk sjalusi. Under ett av Tonys hopp misser han n\xc3\xa5r han skal ta imot sin partner. Tony faller ned i manesjen og mister livet. Den unge Ned Lie blir ansatt som hans erstatter. Mona oppdager etterhvert at Nick misset Tony med hensikt. I sin redsel s\xc3\xb8ker hun tilflukt hos Ned. Nick planlegger ogs\xc3\xa5 \xc3\xa5 drepe ham p\xc3\xa5 en liknende m\xc3\xa5te. Etter forestillingen blir det en voldsom krangel og Nick f\xc3\xa5r sparken. Mona og Ned omfavner hverandre.'